John Coltrane
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
John Coltrane var en amerikansk jazzmusiker (tenor- og sopransaksofonist) og komponist som regnes som en av jazzens største stilskapere.
Fra slutten av 1940-årene spilte Coltrane, relativt ubemerket, i orkestre ledet av blant andre Dizzy Gillespie, Johnny Hodges og Earl Bostic. Det vakte stor oppsikt da Miles Davis i 1955 valgte denne ukjente tenoristen til medspiller i sin nye kvintett. Coltrane spilte med denne gruppen frem til 1960, med et avbrudd i 1957, og ble gjennom konserter og plateinnspillinger (blant annet det legandariske albumet Kind of Blue, 1959) anerkjent som det nye store navnet på tenorsaksofon.I 1957 spilte han også med Thelonious Monk, og gav etter hvert også ut plater under eget navn, med vekslende besetning. Fra 1960 til sin død ledet han egne grupper, oftest i kvartettformat. Sentrale medspillere var pianisten McCoy Tyner, trommeslageren Elvin Jones og, i et par år, altsaksofonisten Eric Dolphy.Med sine intense soli, som ofte ble kalt «sheets of sound», utvidet Coltrane rammene for jazzimprovisasjon, og musikken han skapte med disse gruppene ligger til grunn for mye av den senere utviklingen i jazzen.Hans sønn Ravi Coltrane (f. 1965) er en fremtredende saksofonist i moderne amerikansk jazz. Album – et utvalg Dakar 1957     Lush Life 1958   Blue Train 1958   Soultrane 1958   Black Pearls 1959   Stardust 1959   Giant Steps 1959   My Favorite Things 1960   Live at The Village Vanguard 1961   Africa/Brass 1961   Impressions 1961   Olé Coltrane 1962   Afro Blue Impressions 1963   A Love Supreme 1964   First Meditations 1965   Kule Se Mama 1965   Meditations 1966   Interstellar Space 1967 Les mer i Store norske leksikon jazz Litteratur Cole, Bill: John Coltrane, 1976, isbn 0-02-870500-9, Finn boken  Porter, Lewis: John Coltrane : his life and music, 1998, isbn 0-472-10161-7,Finn boken  Thomas, J.C.: Chasin' the trane: the music and mystique of John Coltrane, 1975, isbn 0-306-80043-8, Finn boken  Woideck, Carl, red.: The John Coltrane companion, 1998, isbn 0-02-864790-4, Finn boken